Diari Oficial de la Generalitat Valenciana


Sumari del DOGV 6494, del 04-04-2011 (2011/3607)

Resolució de 15 de març de 2011, del secretari autonòmic de Justícia, per la qual s'acorda la inscripció de la baixa registral de la Fundación de Derechos Humanos de la Comunidad Valenciana.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6494

Data del DOGV
:   04-04-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/3607


Organisme emissor
:   Conselleria de Justícia i Administracions Públiques

Tipus de document
:   Resolució

Resolució de 15 de març de 2011, del secretari autonòmic de Justícia, per la qual s'acorda la inscripció de la baixa registral de la Fundación de Derechos Humanos de la Comunidad Valenciana. [2011/3607]  
Vist l'expedient d'extinció, liquidació i baixa de registral de la Fundación de Derechos Humanos de la Comunidad Valenciana, resulten els següents,  
  
Fets  
Primer. La Fundación de Derechos Humanos de la Comunidad Valenciana, es va inscriure en el Registre de Fundacions de la Comunitat Valenciana, en virtut de Resolució de la secretària general de la Conselleria de Justícia i Administracions Públiques, de data 20 de maig de 2003, amb el número 382-V.  
Segon. Per mitjà d'un escrit de data 28 de juny de 2010, la Fundació va sol·licitar al Protectorat de Fundacions de la Generalitat la ratificació de l'acord d'extinció de la Fundació, adoptat en la reunió del Patrona,t de data 22 de juny de 2010.   
El Patronat de la Fundació va acordar, així mateix, en l'esmentada reunió, que els béns i drets resultants de la liquidació de la Fundació foren destinats a la Fundació de la Solidaridad y el Voluntariado de la Comunitat Valenciana.   
Tercer. En virtut de Resolució de data 20 de novembre de 2010, de la consellera de Justícia i Administracions Públiques, es va resoldre ratificar l'acord d'extinció adoptat pel Patronat de la Fundación de Derechos Humanos de la Comunidad Valenciana, així com els tràmits de liquidació i adjudicació, sempre que s'acredite en la liquidació que presente, l'extinció d'acord amb dret de les relacions laborals entre la Fundació i els seus treballadors, i es detraga, si fa al cas, del romanent previst, l'import de les obligacions econòmiques que puguen derivar-se'n en conseqüència. Així mateix, es va resoldre inscriure en el Registre de Fundacions de la Comunitat Valenciana l'extinció, per impossibilitat de realització del fi fundacional i l'obertura del procediment de liquidació de la Fundació.  
Quart. Segons el balanç de liquidació, aprovat per l'esmentat acord del Patronat, de 22 de juny de 2010, el patrimoni net resultant ascendeix a 56.024,04 €, aspecte confirmat per l'informe de la Secció de Comptabilitat del Servei d'Entitats Jurídiques, de data 7 d'octubre de 2010.  
  
El dit balanç contempla, com a actius de la Fundació, entre altres, determinats drets de cobrament: retencions pendents de devolució per l'Agència Tributària, corresponents a les liquidacions de l'Impost de Societats dels exercicis 2009 i 2010 per import de 801'81 €, i un saldo a favor de la Fundació, generat pel proveïdor Intecformat, de 348 €.  
  
Cinqué. L'acord d'extinció, liquidació i adjudicació dels béns i drets resultants va ser elevat a públic, mitjançant escriptura pública de data 18 de febrer de 2010, davant del notari de l'Il·lustre Col·legi de València, Fernando Pérez Narbón, amb número de protocol 307.   
  
Sisé. Per mitjà d'un escrit de data 12 de gener de 2011, la Fundació acredita -mitjançant còpia certificada de l'escrit dirigit a Intecformat per burofax i el corresponent justificant de recepció de la dita entitat i còpia degudament segellada en prova de la seua recepció de l'escrit presentat davant de l'Agència Tributària- la comunicació als deutors de la transferència dels drets que ostentava enfront d'aquests, a la Fundació de la Solidaridad y el Voluntariado de la Comunitat Valenciana.  
  
Fonaments de dret  
Primer. L'article 11 del Decret 19/2009, de 3 de novembre, del president de la Generalitat, pel qual es determinen les conselleries en què s'organitza l'administració de la Generalitat, així com l'article 1 del Decret 206/2009, de 13 de novembre, del Consell de la Generalitat, pel qual s'aprova el Reglament Orgànic i Funcional de la Conselleria de Justícia i Administracions Públiques, determinen que a aquesta Conselleria li correspon exercir, entre altres, les competències en matèria de Fundacions.  
Segon. L'article 2 del Decret 139/2001, de 5 de setembre, del Govern Valencià, pel qual s'aprova el Reglament de Fundacions de la Comunitat Valenciana, estableix que el Protectorat de les Fundacions de la Comunitat Valenciana s'exerceix per la Conselleria competent en matèria de Fundacions, corresponent-li al conseller la titularitat del Protectorat, sense perjudici de la possibilitat de la seua delegació o desconcentració.  
Tercer. Aquesta Secretaria Autonòmica de Justícia és competent, per delegació, per a conéixer i resoldre el present expedient, en virtut del que disposa la Resolució de 30 de juliol de 2010, de la consellera de Justícia i Administracions Públiques, sobre delegació de competències en altres òrgans de l'administració de la Generalitat (DOCV de 02.08.2010, núm. 6323).  
Quart. Declarada l'extinció de la Fundació, per Resolució de data 24 de maig de 2010; conclòs el procediment de liquidació de la mateixa i havent-se acreditat la destinació del romanent, en els termes descrits en els fets d'aquesta resolució, de conformitat amb el que disposa l'article 26 de la Llei 8/1998, de 9 de desembre, de Fundacions de la Comunitat Valenciana.  
Vistos els preceptes legals citats i la resta de generals de pertinent aplicació, resolc:  
Inscriure en el Registre de Fundacions de la Comunitat Valenciana la baixa de la Fundación de Derechos Humanos de la Comunidad Valenciana.  
  
Notifiqueu la present resolució, que és definitiva en via administrativa, i contra ella podrà interposar-se recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la seua notificació, d'acord amb el que estableix l'article 14 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici de poder interposar, si fa al cas, recurs potestatiu de reposició, en el termini d'un mes, davant de la consellera de Justícia i Administracions Públiques, o qualsevol altre recurs que estime procedent.   
  
València, 15 de març de 2011.- El secretari autonòmic de Justícia, p. d. (Resolució 30.07.2010): Jorge Cabré Rico.